Page:My bonnie Mary (1).pdf/4

 I hae been blythe wi' comrades dear,

I hae been merry drinkin;

I hae been joyfu' gatherin gear,

I hae been happy thinkin:

But of a' the pleasures e'er I saw,

Tho' three times doubled fairly,

That happy night wAs worth them a',

Amang the rigs o' barley.

Yestreen I had a pint o' wine,

A place where body saw na;

Yestreen lay on this breast o' mine

The gowden locks o‘ Anna.

The hungry Jew in wilderness

Rejoicing o'er his manna,

Was naething to my hinny bliss

Upon the lips o' Anna.

Ye monarchs tak the east and west,

Frae Indus to Savannah!

Gie me within my straining grasp

The melting form of Anna.

There I'll despise imperial charms,

An Empress or Sultana,